**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO SKIRTI lėšŲ PRISIDĖTI PRIE ĮGYVENDINAMO PROJEKTO**

2019 m. birželio 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 30 punktu, Lietuvos kaimo plėtros 2014-2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklėmis, patvirtintomis Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257, Plungės rajono savivaldybės taryba nusprendžia:

1. Pritarti Savivaldybės lėšų – 75 tūkst. eurų - skyrimui prisidėti prie planuojamo įgyvendinti projekto „Plungės rajono savivaldybėje esančių blogos būklės melioracijos griovių ir jų statinių bei tilto rekonstravimas“ techniniam darbo projektui parengti ir darbams vykdyti, siekiant gauti paramą iš Europos Sąjungos žemės fondo kaimo plėtrai pagal Lietuvos kaimo plėtros 2014-2020 m. programos priemones.
2. Pavesti Plungės rajono savivaldybės administracijai teikti projekto paraišką bei skelbti viešųjų pirkimų konkursą techniniam darbo projektui parengti ir darbams vykdyti.

Savivaldybės meras

SUDERINTA:

Administracijos direktorius M. Kaunas

Žemės ūkio skyriaus vedėja A. Montvydienė

Kalbos tvarkytojas A. Eidukaitis

Juridinio ir personalo administravimo skyriaus vedėjas V. Tumas

Finansų ir biudžeto skyriaus vedėja D. Mažeikienė

Sprendimą rengė Žemės ūkio skyriaus vyr. specialistė A. Stankuvienė

Teisės aktų projektų numatomo teisinio reguliavimo

 poveikio vertinimo rezultatų pateikimo tvarkos aprašo

priedas

**ŽEMĖS ŪKIO SKYRIUS**

**AIŠKINAMASIS RAŠTAS**

 **PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO SKIRTI lėšŲ PRISIDĖTI PRIE ĮGYVENDINAMO PROJEKTO“**

2019 m. birželio 7 d.

Plungė

1. **Parengto teisės akto projekto tikslai.**
	1. Šio sprendimo tikslas – gauti pritarimą 75 tūkst. eurų Savivaldybės lėšų skyrimui prisidėti prie planuojamo įgyvendinti projekto „Plungės rajono savivaldybėje esančių blogos būklės melioracijos griovių ir jų statinių bei tilto rekonstravimas“ techniniam darbo projektui parengti ir darbams vykdyti.
	2. Gavus pritarimą – teikti projekto paraišką paramai gauti bei skelbti viešųjų pirkimų konkursą techniniam darbo projektui parengti ir darbams vykdyti.
2. **Teisės akto projekto esmė**, **rengimo priežastys ir motyvai.**
	1. Plungės rajono savivaldybės administracijos Žemės ūkio skyrius informuoja, kad Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257 patvirtintos Lietuvos kaimo plėtros 2014-2020 metų programos priemonės „Investicijos į materialųjį turtą” veiklos „Parama žemės ūkio vandentvarkai” įgyvendinimo taisyklės, kurios įgyvendinamos nuo 2019 m.
	2. Įgyvendinimo taisyklėse nurodomi galimi pareiškėjai ir partneriai:
		1. savivaldybės;
		2. melioracijos sistemų naudotojų asociacijos;

2.2.3. fizinių ir (ar) juridinių asmenų grupė, veikianti pagal jungtinės veiklos sutartį, kuriai nuosavybės teise priklausančios žemės ribos sutampa su konkrečios (rekonstruojamos) sausinimo sistemos ribomis.

2.3. Pagal priemonės veiklos sritį remiama tokia veikla: lauko drenažo inžinerinės infrastruktūros atnaujinimas; lauko drenažo sistemų pritaikymas pagal keliamus aplinkosauginius reikalavimus; vietinės reikšmės vidaus kelių rekonstravimas bei įrengimas ir ariamos žemės kalkinimas pagal projektą.

2.4. Finansuojama 80 % visų tinkamų finansuoti projekto išlaidų suma su PVM. Didžiausia paramos suma negali viršyti 300 000 Eur (nebent prašoma mažesnio paramos intensyvumo).

2.5. Projekto įgyvendinimo trukmė negali viršyti 24 mėnesių, o paramos sutartis nuo pasirašymo dienos negali būti ilgesnė kaip iki 2023 m. birželio 30 d.

1. **Skiriamų lėšų poreikis (jeigu teisės aktui įgyvendinti reikalingos lėšos).**

Techniniam darbo projektui parengti ir darbams vykdyti – 75 000,00 Eur.

Kadangi, teikiant paraišką, būtina pateikti projekto įgyvendinimo vietoje atliktų melioracijos objektų tyrinėjimo medžiagą ir lokalines – objektines sąmatas pagal konkrečius objektus, 2019 metais reikalinga suma – 23 375,00 Eur, iš kurių: 20 000,00 Eur – techniniam darbo projektui parengti; 3 375,00 Eur - techninio darbo projekto ekspertizei atlikti.

**4. Laukiami rezultatai.**

 Siekiant gauti paramą iš Europos Sąjungos žemės fondo kaimo plėtrai pagal Lietuvos kaimo plėtros 2014-2020 m. programos priemones, būtina skirti 20 % Savivaldybės lėšų.

Įgyvendinus Lietuvos kaimo plėtros 2014-2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ projektą, bus rekonstruota 11 km lauko drenažo (griovių) ir vienas tiltas.

1. **Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**6. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai įsisavinti skiriamas Europos Sąjungos Investicijų programos lėšas.*  | *-* |
| *Finansams* | *-* | *-* |
| *Socialinei aplinkai* | *-*  | *-* |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *Investicijos pagerina bendrus žemės ūkio rezultatus (padeda išsaugoti dirvožemio kokybę, mažinant neigiamą poveikį aplinkai), kartu išsaugant ir gausinant kaimo gamtinį ir materialųjį paveldą.* | *-* |
| *Administracinei naštai* | *-* | *-* |
| *Regiono plėtrai* | *-*  | *-* |
| *Kitoms sritims, asmenims ar jų grupėms* | *-*  | *-* |

***Antikorupcinis vertinimas.***Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

vyr. specialistė **\_\_\_\_\_\_\_\_\_\_\_\_\_\_\_\_\_** Asta Stankuvienė

(pareigos) (parašas) (vardas, pavardė)